Nkaambo nzi Daniele 11?
“Mu Mangwalo kuli tusimpe tujatikizya ciindi camazubaano.
Kuciindi cili munsaa kulibonya Mwanaa Muntu, zishinshimi zili mu Mangwalo
mpozitondeka, mpawo ali kucenjezya akukonga kwazyo. Zishinshimi zyaciindi ca Daniele, zitaalukila
kumangolezya amamanino, akumunika ali zicitika ciindi eeco. Ibbuku lya Ciyubunuzyo alyalo lizwide kucenjezya
akulailila kumusela wamamanino. Johani muyandwa, kanjidwe Muuya Usalala,
utondezya zicitika ziyoosya alimwi zyeebeka zijatikizya mamanino aamusela
wanyika, akupa milimo akucenjezya bantu ba Yahuwah. Taakwe weelede kucaala
mukutazyiba, nanka uutalibambide kubuzuba bwa Yahuwah buzya.”
{Review and Herald, September 25, 1883 par. 6}
Kanji kanji cinshinshimi cili mucibalo ca Daniele 11 ciindwa ambali, pele cilaa masimpe aala cikkelo kuli basikwiiya cishinshimi mumusela wamamanino. Cilaganta eni aatalikila “ciindi ca mamanino” kwiinda cibalo cili coonse mubbuku lya Daniele. Ngooyu mukonzyano, icibumbwa camalelo mu Daniele 2 cimanina kuminwe yakumatende (kwiiminina bulelo bwa Roma akutaaluka kusikila kubulelo bwa Kukamantana Bukuwa kuli lino). Pele hena ndilili bulelo bwa “minwe yakumatende” nibwaatalika? Sinku loko kwa myaka yainda ili cuulu amyaka ili myaanda cisambomwe nibwakatalika. Eeci nciindi cakweezyeka biyo kutegwa kujanwe ciindi cabulelo bwamamanino! Mpali mpotukonzya kujana bumboni mubbuku lya Daniele kuti taakwe myaka ili cuulu amyaka ili myaanda cisambomwe atala lyawaano kusikila kumamanino aciindi? Daniele 11. . .
Kumbali lyakulandabika ciindi kusikila ku “ciindi camamanino”, Daniele 11 ugwasya kugama kulanga malelo anguzu zyalo zitola cibeela muzintu zicitika kusikila ku “ciindi ca mamanino”. Mbeenya mbuli cintu cakuyandauzya mabazu, Daniele 11 ncibalo citabikkiki ambali calo caanga antoowe misela yazicitika azyibalo zyacishinshimi mubbuku lya Ciyubunuzyo, mu Ciyubunuzyo 17.
Cibeela cakajedwe mubbuku lya Daniele ncecibeela caambilizya mazuba aamamanino (Dan. 12:4). Mu Ciyubunuzyo, oonse mabbuku aBbaibbele mwaaswanganina akumanina. Nceeci cikkwanya bbuku lya Daniele. Comwe ncishinshimi; cimwi nciyubunuzyo. Ibbuku lyakasinkidwe teesyi Ciyubunuzyo, pele ncibeela ca Daniele cijatikizya mazuba aamamanino. Mungele wakamwaambila wati, “Pele webo, O Daniele, jala majwi, akusinka bbuku, kusikila kumamanino aciindi. Daniele 12:4.” [Acts of the Apostles, EGW 585.1] Aaka nkakaambo kamwi ncokuyandika kubala Daniele 11 a 12 nkaambo nzyezibalo mujanika mulongo wazicitika kutalikila kunguzu zyamalelo aciindi ca Daniele kusikila ciindi ca mamanino.
Kuzilangila atala Nguzu Zyone Zyanyika mu Bbuku lya Daniele
Kubala akweezyekanya nguzu zyanyika izyakali kulangilwa mubbuku lya Daniele, cibalo 2, 8, a 9, lyoonse kuyubununa kuti nguzu zyamamanino ngu Roma (bupoopo). Amweezyeke (Dan 2:41-43; 7:19-21; 8:20-25).
Amubikkile maanu kuti nguzu zyamamanino zyaambwa mu Daniele 2, 8 a 9 lyoonse ngu Roma, eelyo caambilizya kuti ncimunya ncecaambwa mu Daniele 11. Mukati ka bbuku lya Daniele lyoonse, caano nceenya cilaambwa limwi alimwi, pele lyoonse nocaambwa, kulayungizyigwa batola busena alimwi tusimpe tupya tusimpidwe mukati. Mukwiinduluka kumwi akumwi, kuli kukwazamuka akwaapaula cishinshimi. Taakwee ciindulukwa biyo kakwiina ncocaamba.
Zyaambwa ali Daniele 11:31-35
Mbuli muzyibalo zisolola, nguzu zyanyika zipati zyatondezyegwa. Aawa, Bbabbuloni taakalembwa nkaambo Daniele 11 wakalembwa ciindi cabuleli bwa Medo-Persia. Kuzwezya atala Daniele 11:1-30 kuyubununa kuti eezi zibalo zyaamba misela iigeme buleli bwaMedo-Persia, ba Giliki, aba Roma (busizilengwaleza bwakaccililwa bupoopo), zyalo eezi tazikwe mulimo mulicizya kumpela. Bupoopo (Roma wabupoopo) kabuli bulelo bucaalizya mu Daniele 11, tulatalikila acibalo cisyoonto 31:
11:31 – “Alimwi basinkondo bayoo mwiiminina, nkabela bayoosofwaazya cikombelo canguzu, akugwisya cipaizyo caabuzuba, akubika mucibaka caco cisesemyo cinyonyauna.” Cisesemyo eeci, mbuli bwaambwa kujatikizya kugwisya cipaizyo caabuzuba (“cipaizyo” ndibbala lipedwe), caamba milawo yamfulumende iikasya umwi aumwi kutobela ncasyoma lwakwe (mulawo akasimpe ka Yahuwah). Eeci ciyootola busena liya mwami/poopo walusele wa Ciyubunuzyo 17 (Ciyubunuzyo 17:12-24) aakubbuka kuzwa mumulindi uutagoli akutalika nkondo a “Mwanaa Mbelele” mumukonzya wabasyomi bakasimpe.
11:32 – “Alwabo bacitila zibyaabi kucizuminano bayoosofwaazigwa mukweenwa: pele bantu bamuzyi Yahuwah wabo bayobaa nguzu akucita zinji.” Bupoopo, amwalo mumusela wakubambulula Basikukazya, bwakali kweena akubacengelela kutegwa buumuzye basinkondoyina akujana wakubutabilila.
11:33 – “Nkabela akataa bantu aabo bateelela bayoolailila banji: pele bayakuwa acceba, akuvwilima, abuzike, akutolwa, kwa mazuba manji.” Roma bakamukazya aabo “bateelela…”. basikubambulula bamisela yamusinze yaakati bakalipa mulimo wakulailila bantu, nokuba kuti kupenga kwakaliko mucceba abuzike kwamazuba manji aayo.
11:34 – “Nkabela baakuwa, bayoogwasyigwa alugwasyo lusyoonto: pele banji baya kulamatila basilweeno.” Mbasyoonto bakagwasya basikubambulula.
11:35 – “Mpawo bamwi bateelela bayakuwa, akubasunka, kubasukuluzya, akubatubya, kusikila kuciindi camamanino: nkaambo nceciindi cigantidwe.” Cibalo cisyoonto ncecijuzyo cacibalo cipati eeci. Mpaawa mpotwiiya kuti kupenzyegwa kwaambwa muzyibalo zyisyoonto zyainda kuyotaaluka myaka yaciindi (538 A.D.-1798 A.D.) lyalo basongo nobayakuwa, pele ooku kudadalika kwabasaante kunooya kusikila “kuciindi camamanino.” Nokubaboobu, aawa taali mpaamanina musalo; kupenzyegwa kunakutalika alimwi “nkaambo kucili ciindi cigantidwe.” Eeci “ciindi cigantidwe” cisolwedwa “ciindi camamanino” alimwi cilaafwi. Nkabela aawo aamanina kupenzyegwa mpaatalikila “ciindi camamanino.” Mbocilembedwe mu NIV mboobu. “Bamwi basongo bayakudadalika, kutegwa bakasalululwe, kusalazyigwa akuzwisyigwa kampenda kusikila ciindi camamanino, nkaambo eeco ciindi cicizya aciindi cigantidwe”.
Musela Wamusyule
Mu 1773, Poopo Clementi XIV wakamwaya mbunga yaba Jesuit nkaambo naakasyaanikizyigwa abami ba Katolika abana babami balo bakakatala kwiindizya kulisanganya muli zyamfulumende kwaba Jesuit.
Mu 1776, kuumpwa amucinjili (nzila yacisubulo yakali kubelesyegwa aba Roma kusubula “batabasyomi” yakamana. Ngomwaka ooyu Yahushua ngwakaamba kuti kupenzyegwa kuyooleka: “…pele ccita mazuba aayo…[aakupenzyegwa] akafwiinsyigwe,” (Mat 24:22) kakulangilwa cicisa calufu cakacitwa abupoopo mu 1798.
Mu 1798, basikalumamba baku France bakakkala mu Roma, akulesya mfulumende yabupoopo, akutandila Poopo Pius VI ku Valence. Eeci ncecaaganta aatalikila “ciindi camamanino” mbuli Daniele 11:35 mbwaamba. Kwaamba “ciindi ca mamanino” cilaandene akwaamba “kumamanino a ciindi”, cakutaanguna caamba ciindi kuzwa ku “Cicisa calufu” kusikila kumangolezya a Kuboola Kwabili.
Ziindi Zyakupenzyegwa abu Poopo: musyule akumbele lya 1798
Zyaambwa ali Daniele 11:36-45
11:36- “Nkabela mwami uyoocita mbuli mbwayanda; kulisumpula, akulikomezya atalaa leza uli oonse, akwaamba zyikankamika ali Yahuwah wabaleza boonse, akuvwuba kusikila mpagolela kunyemya: nkaambo eeci ncecizumidwe kucitika.” Matusi a Cikombelo ca Katolika taakwe kuluulwa kumbi, mbokuli poopo ulyaamba mazina abulemu…
11:37- “Takalanganyi Yahuwah wabamawisi, nokuba kuyanda bamakaintu, nokuba kulanganya leza uli oonse: nkaambo uyoolisumpula atalaa zyoonse.” Nzyeezyi azimwi zitondezya nguwe: ulacinca baleza, utondezya kutayanda bamakaintu (kwiina bakaintu bafuzi, bafuzi balindu azimwi.)
11:38- “Pele kalisumpwide uyoolemeka nguzu zyili muzilengwa leza; leza walo bamawisi ngubatakazyi ngwayoolemeka a golide, ansiliva, atubwe tubekema, azimwi zintu zikondelezya.” Bukatolika buzumizya kulemeka basaante bafwide kwiinda muzibumbwa zyabo agolide ansiliva.
11:39- “Mbwayoocita oobo mumbazu mwalela aleza mweenzu, ngwayoolongezya akupa bulemu: alimwi uyoobapa buleli atalaa banji, akwaabanya nyika kuti ajane mpindu.” Ulababambilila aabo bamuccilila.
11:40- “Kuciindi camamanino mwami wakumusanza uyoomutonka: amwami wakunyika uyoozya kalwana nguwe mbuli kapepele, kajisi nkalaki, abatantide mabbiza, amato manji, alimwi uyoonjila zisi zinji, akumwaya akukwiinda atala.” Eeci ncintu cipati: tulijisi mundando waciindi wakuzuzikwa zicitika kutalikila kuma 1700, kutalikila eeni 1798 akaciswa Poopo Pius VI.
Mwami wa Kumusanza wakalwana “nguwe”. Aawa “nguwe” caamba nguzu zyaambwa kale zya bupoopo. Eeci citola busena mu 1798. Ninguzu nzi zyakapa Bakatolika buyumuyumu kawiindide mwakwa 1798? Communism! Naa kubikka buvwubi boonse mumfulumende yomwe. Eyi njenguzu yakajaya baalu ba Katolika, akulesya bupaizi kwiinda mumilawo, azimwi.
Mwami wa Kunyika wakazya kuzogwasya “nguwe” (bupoopo) kulesya Mwami wa Kumusanza. Kwiinda mukuula zinji kwiinda basikalumamba ba Soviet, zisi zyakumbo zisolwedwe a USA naa Amelika zyakakonzya kukoma ba Soviet mubuvwubi. Eeci caaleta kuwa kwa bulelo bwa Soviet amamanino aa Mwami wa Kumusanza, mbuli bwaambwa mu Daniele 11. Ino nguni ooyu Mwami wa Kumusanza wakatola cibeela mukuunsya bulelo bwa Soviet? Ncilongwe ca U.S.A azisi zya Kumbo! Kuunsya bulelo bwaSoviet kwaambwa kuti nkukakatila antoomwe kwa USA abupoopo.
11:41- “Uyoonjila munyika ibekema, nkabela masi manji ayoozundwa: pele aaba bayootija janza lyakwe, Edomu, Mowabbu amupati wabana ba Ammoni.” Uutegwa “Uyoo” mucibalo eeci caamba nguzu zipati mucibalo eeci, bupoopo. Mwami wakumusanza aakuwa (masi aaKujwe asolwedwe aba mbunga yaSoviet), eezi nguzu ziyoonjila mu “nyika ibekema”. Lino nkaambo sinkondonyina wagwisigwa, nzila yajuka kuti bakatolika bayumye ciimo cabo muzisi zyakumbo mwalo “zintu zyagolide ansiliva” mozibede. Banji bayoodadalika nkaambo kaceeci. Nokubaboobu, kunakuli bamwi bakazya, baimininwa a Edomu a Mowabbu, balo batakazumini kulicesya nanka kuzumizya Bukatolika kuti bunjile mucisi cabo.
11:42, 43- “Uyootambika janza lyakwe kumasi: nkabela nyika ya Egipita tiikatiji. Pele uyoobaanguzu atalaa zibotu zyagolide azyansiliva, azibotu zyoonse zya Egipita: aLibbya alimwi bana Ethiopia banooli muntaamu zyakwe.” Ncobeni, ooyu mwami uulisumpula (bupoopo) uyandaula basinkomo kuti bape mali kunkondo zyakwe akulwana.
11:44- “Pele twaambo tuzwa kujwe, akumusanza tuyoomukatazya: nkabela uyooya mubukali bupati kuti akajaye, akugwisyila limwi banji.” Roma uyookatazigwa akunyemezyegwa nkaambo uyoovwununwa ciimo cakwe. Bucengi bwakwe tabucikasisiki nkaambo kakoompololwa kwa Mulumbe Wa Jwi Pati, kupegwa kwa lwiito lwankumbu lwamamanino kubantu liya ŋanda yakazekeleo niitana jalwa (Mat 24:14; Ciyubunuzyo. 14:6-12). Ibbaibbele lya NIV lipandulula boobu, “Pele milumbe izwa kujwe akumusanza iyoomubilisya, eelyo uyoonyamuka mukukalala kupati kuti akajaye akunyonyoona banji.” Ooku nkuzyokela kwa kupenzya kuzwa ku Roma. Cibeela cakaimika kupenzya ooku camana, pele cakali kuyandika kuba. Yahuwah, muluse Lwakwe, wakazumizya cicisa calufu kuti cisikile abupoopo kutegwa bantu bakwe abamwi balibambile mamanino aaciindi, ankondo yamamanino mpati. Muciindi eeci lyalo mbunga isimba Bbaibbele niyaapandwa (mu 1804), nkabela iBbaibbele lyatalika kujanika kubantu banji mumilaka iindene. Nceciceeci luzyibo lunji lwacishinshimi eeci ncoluyoovwula (Dan. 12:4).
11:45- “Nkabela uyoosimpa mavwuka aŋanda yakwe akataa lwizi amulundu uubekema: pele uyoosika kumamannino aakwe, alimwi taakwe uyoomugwasya.” Lwizi mucishinshimi ca Bbaibbele, caamba masi. Aawa, “mulundu uubekema” caamba cikombelo ciluleme. Roma ulasola lyoonse kubikka zisinkilila akataa baabo bawompolola kasimpe (cikombelo ciluleme) anyika. Eeci cibalo cilaangana antoomwe acamu Ciyubunuzyo. 17:16, “ Nkabela meja aali kkumi ngookabona amunyama, ngaaya kucimwa sibwaamu, akumusiya mantaanda, akulya nyama yakwe, akumuumpa mumulilo.” Eeci citola busena kakwiindide kupenga kwa ciloba. Amulange cilembedwe: Timeline of Prophetic Events from 1798 till End of Time (201?).
Zyaambwa ali Daniele 12
12:1- “Nkabela kuciindi eeco Michaeli uyooimikila, mwanaa mwami mupati wiiminina bana babantu bako: eelyo kuyooba ciindi camapenzi, mbuli citanabede kuzwa nikwaaba cisi nociba comwe kusikila kuciindi eeco: mpawo aaciindi eeco bantu bako bayoovwunwa, boonse bayoojanwa balembedwe mubbuku.”
Kwaamba kuti “kuciindi eeco” caamba “ciindi cakumamanino” caambwa muzibalo zyainda zyalo zyaacitika kumpela lya1798. Amubikkile maanu kuti zibalo zyaDaniele 10, 11 a12, ncishinshimi comwe. Basyoma bayoonununwa kuzwa kucibi nokuba kuti kakunooli kupenzyegwa (11:35). Yahuwah takalekeli basaante kuti bafwe muciindi camapenzi eeci, pele banji bayoojayigwa mbuli bamwi bakaindi (cibeela cisinkidwe casanu, Ciyubunuzyo. 6:9-12). Ciindi ca mapenzi mucibalo eeci citola myaka yotatwe acibeela kwiinda akati mwaka omwe, lyalo niiyakulila myeembo,mbotuyoobona akale, akumanina mu Mapenzi aali Ciloba. Ellen White, kaamba zyaciindi camapenzi liya Michaeli nayimikila, [A word to the Little Flock, pp. 12], wakatondezya nguzu zyamamanino mu Daniele 11 kuti mbupoopo:
12:2- “Nkabela banji balede mubulongo bwanyika bayoobuka, bamwi kubuumi butamani, nkabela bamwi kubuusu bwakucengwa.” Cabusalali ooku nkubuka kuzwa kubafu kwaandeene kusolweda kuboola kwabili kwa Yahushua kutali kubuka kwakusaanguna [The Great Controversy, pp. 637].
Eeci cibalo caamba kuti banji balede mubulongo, kutali boonse. Mbuli mbotuzyi, ooku kubuka kuzwa kubafu nkubili, kumwi nkwabaluleme alimwi kumwi nkwabasofweede, kulitanteene kwamyaka ili cuulu. Pele mucibalo eeci, boonse kubonekaanga babukila antoomwe. Ooku kubuka kwaandeene kujatikizya boonse bakafwa kabasyomeka akupa mulumbe wabangele botatwe, aabo bakapa mulumbe wakulila kupati, abaabo basinkila bantu Bakwe munzila zyeebeka, abaabo bakamuyasa Mufutuli akumugagaila (Ciyubunuzyo.1:7).
12:3- “Nkabela aabo basongo bayoomweka mbuli kumweka kwamulengalenga; alimwi bayoosandula banji kubululami mbuli nyenyezi kwalyoonse alyoonse.” Kuyooba bantu bateelela cishinshimi eeci. Mbabasongo bapegwa kuteelela cishinshimi kuzwa kuli Yahuwah. Bayooteelela cibeela cisinkidwe cacishinshimi ca Daniele cijatikizya mazuba aamamanino.
12:4- “Pele yebo, O Daniele, kojala majwi amubbuku, kusikila kumamanino aciindi: banji bayoolunduka ooku akooku, alimwi luzyibo luyooyungizya.”
Oolu luzyibo lwacibeela cacishinshimi ca Daniele cijatikizya “ciindi camamanino” ciyakuteelelwa mu “ciindi camamanino.” Daniele wakakatazigwa aciindi cakuzuzikwa mvwiki zili makumi ciloba zya Jeremiya 25. Wakabona kuti myaka ili makumi ciloba yakali kuyanda kusika kumamanino pele kwiina cakacitikide. Wakayandisya kuzyiba lyakali kuyoozyokela bantu bakwe kunyika yabo. Ncobeni, taakateelela kuti “ciindi camamanino” citalikila mumyaka 1798 kazyedwe Kristu., akuti bantu bamwi (musela wamamanino wabasaante) ncecijatikizya cishinshimi muzibalo 11 a12.
12:5, 6- “Alimwi mebo nde Daniele ndakalanga,nkabela, amulange, kwakaimvwi bamwi bobile, umwi kunkomwe yamulonga kuno,aumwi kunkomwe yamulonga okuya. Mpawo umwi wakati kuli waasamide cakobela cabuluba,waaimvwi ameenda amulonga, “Nciindi cilamfu buti kusikila kumamanino aamalengwa aaya?” Nceciindi cakusaangunna Daniele kubuzya mubuzyo wakuti, “ Nciindi cilamfu buti kusikila kumamanino?” Ciindi cabili naakabuzya cili mucibalo 8. Twaambilwa kuti Daniele wakabuzya mubuzyo ziindi zyobile, “Zyiindi zyobile Daniele wakabuzya, “Nciindi cilamfu buti kusikila kumamanino?” [Christ Triumphant, 334.4].
12:7- “Nkabela ndakamvwa mwaalumi waasamide cikobela cabuluba, wakalaatala meenda amulonga, naakayimika kwanza kwakwe kwalulyo akwaanza kwakwe kwalumwensi kujulu, akusinizya azina lyayooyo uupona kwalyoonse kuti ciya kuba kwa ciindi, zyiindi, acibeela kwiinda akati caciindi; aakumanizya kumwaya nguzu zyabantu baluleme, zyoonse eezi zintu ziyoomanina.”
“Ibbala “malengwa” aawa lyaambilizya buyumuyumu walo musela wamamanino muyoonjila. Aboobo, cijatikizya antoomwe kupenzyegwa abupoopo a Kupenga Kwamamanino kuli Ciloba (Ciyubunuzyo 16), zyobile eezi nzyeziyooletelezya kupyopyongana amasunko kubasaante. Bulamfu bwa “mapenzi” nce “ciindi, zyiindi, a cibeela kwiinda akati caciindi”.
Ibbala lya “kwiinda akati” lyaci Hebrayoחֵצִי(Strong's H2677)*, lyaamba cibeela (kufumbwa citasiki ali coonse cikkwene). Ooku nkokuvwiila kwakutaanguna kumubuzyo, “Nciindi cilamfu buti kusikila kumamanino amalengwa aaya?” mbuli Daniele naakali kuyeeya mapenzi aabantu bakwe.
12:8- “Alimwi ndakamvwa, pele tiindaateelela: mpawo ndakaamba kuti, O simalelo wangu, alibuti mamanino aazintu eezi?” Daniele wakalikuyanda zintu zyobile kuti ateelele ciindi cilamfu eeci:
- Bulamfu bwaciindi camwaka eeco.
- Atalikila ciindi ca “ciindi, zyiindi, acibeela kwiinda akati caciindi”.
12:9- “Alimwi wakati, “Koya, Daniele:nkaambo majwi alijedwe kusikila kumamanino aaciindi.” Aaya majwi akajalwa kusikila kumana 1798 (matalikilo aciindi camamanino).
12:10- “Banji bayoosalazyigwa, akutubyigwa; pele basofweede bayooindila kucita zisofweede; alimwi taakwe wabasofweede uyooteelela; pele basongo bayooteelela.” Balikke bana ba Yahuwah ncobeni mbabayooteelela cishinshimi. Bantu nobacili mucikombelo ciwide, tabakonzyi kuteelela cishinshimi. Nkakaambo aaka baluleme ncobeelede kuzwa muli zyoonse zisofweede zivwelanya kwiisya kasimpe akutalulama. (Acimwi cilembedwe: Apostate Churches! Identifying the Fallen Foes of the True Church)
12:11- “Nkabela kuzwa kuciindi eeco cipaizyo caakugwisigwa, acisesemyo citeeli caakubikkwa, kuyakuba cuulu,myaanda yobile amazuba makumi ali fuka yamazuba.” Eeci ncecibalo cakuteelezya bulamfu bwaciindi cakupenzyegwa amapenzi ali mubbuku lya Ciyubunuzyo.
Ooku nkokuvwiila kwabili , Yahushua ulabikkilizya kupandulula kunji kuli ndiswe.
Ciindi cili mu (Dan 12:7), cilakonzyana acili mu (Dan 12:11). Yahushua wakapa kuvwiila nkweenya akubikkilizya kusandulula atala. Matalikilo aamalengwa (mapenzi aabasaante) atondezyedwe akusoleka kwa Saatani kugwisya cintu cimwi ceelede kuba lyoonse (Nsabata ya Bbaibbele iijanwa mukubala Mwezi a Zuba antoomwe…) akubikka mucibaaka cayo cisesemya kuli Yahuwah munzila yakukoyaanga boonse batobela milawo amilazyo ya Mulengi mbabatyola milawo( INsabata ya mulawo wane).
Lino bulamfu bwaciindi camapenzi anooli mazuba aali 1290. Kupenzyegwa nciwa cimwi “camapenzi” alimwi cisikila kumazuba 1260 mbuli bwaambwa mu Ciyubunuzyo 11:2, 3, 7)
Eeci lino citusiila mazuba aali makumi otatwe aamapenzi ali ciloba (Ciyubunuzyo 16). Mapenzi aaJakobo atola mazuba otatwe akwiinda akati buzuba bomwe, mbuli butondezyedwe mu (Ciyubunuzyo 11:11). Aaya mazuba otatwe akwiinda akati buzuba bomwe asikila kumamanino amazuba ali makumi otatwe amapenzi. Ncobeni Ciyubunuzyo 11 citalikila alubeta lwa kuvwuntauzya. Mungele wakaambilwa kupima tempele lya Yahuwah, nkokuti, kujana baabo baya kuvwunwa (itempele mbantu Bakwe, BaHebrayo 3:6; aba 2 Tesalonika 2:4).
Ciindi ca mazuba ali 1290 cimanina ajwi lya Yahuwah linununa basaante kuzwa mumapenzi aabo (Ciyubunuzyo 16:17).
12:12- “Walelekwa uulindila, akusikila kumazuba aali cuulu,myaanda yotatwe amakumi otatwe awosanwe.” Kaamanide mapenzi abasaante (kaindide mazuba aali 1290), kuyooba cicitika cibekema. Ncinzi cimbi cikonzya kwiinda kuboola kwabili kwa Munununi alimwi Simalelo wesu Yahushua Mesiya?! Eeci cisiya mazuba makumi one amazuba osanwe calo nceciindi cakubekabeka citalikila amazuba aali 1290 akumanina akuboola kwabili.
Kumatalikilo amazuba makumi one amazuba osanwe, kubuka kuzwa kubafu kwiindene nokuyoocitika.
Basofweede bayoobuka bayoomubona Yahuwah mbwakwabilila baluleme bakali kukambauka Mulumbe wa Bangele Botatwe abaabo bakapa mulumbe wa Kulila Kupati. Eeci caamba kuti, abalo bakajayigwa mumazuba aali 1260 bayoobusyigwa alwabo, akubekabeka, antoomwe abali zyuulu zili mwaanda azyuulu zili makumi one azyone. Bangele mbabani kweembela baluleme muciindi eeci.
- Nceciindi eeci basofweede nobayookotama kumaulu abasaante (Ciyubunuzyo 3:9). Ellen White nakaamba cijatikizya nkamu eeyi wakalemba boobu, “…Mu “woola lyamusunko,” licizya, liyootondezya ciimo cini ca umwi aumwi, bayoozyiba kuti balisweekede kwalyoonse alyoonse; nkabela kabazingidwe kulilauka mumuuya, bayookotama kumaulu abasaante.” [Word to the Little Flock, 12.2]
Ciindi camazuba ali 1335 tacikonzyi kuzandulwa lwaco cilikke nkaambo iinga kwalungilwa mazuba aaya ngeenya (myaka yotatwe akwiinda akati mwaka onwe) kuciindi camazuba aali 1290, nkabela akulelemya buzuba bwakuboola kwabili (ŋanda yakazekeleo kiijedwe kale). Yahuwah tayandi kulelemya ciindi cakulindila ŋanda yakazekelo niijedwe kale mbuli mbwayandisya kuti banunudwe bakasangane a mukwasyi wa Kujulu.
12:13- “Pele koya nkogama kusikila mamanino akabe: nkaambo uyoolyookezya, akwiimikila mucibaaka cako kumamanino amazuba.” Atalaa kuzumina kubulila kwakwe, mukutateelelesya, Daniele wakali mukonzyano wakuteelela cakufwamba, iciiyo cipati acimwi ncotunga twayiya kuzwa kumushinshimi mupati ooyu. Wakaambilwa a Yahuwah kujala bbuku akuya nkwaakali kuya kusikila kumamanino. Eeco ncecico ncaakacita. Aboobo, Daniele wakamanizya bbuku lyakwe amajwi aamamanino ngaakamvwa kuzwa kuli Yahuwah: taakwe kuyungizya, kulembulula, kupukuta ncaakalemba.
Zyiindi zya Daniele 12 Zijatikizya Bbuku lya Ciyubunuzyo
kin_Latn nya_Latn tum_Latn bem_Latn bem_Latn sna_Latn bem_Latn bem_Latn run_Latn eng_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lua_Latn bem_Latn ces_Latn bem_Latn bem_Latn bem_Latn lua_Latn bem_Latn bem_Latn bem_Latn tum_Latn bem_Latn cjk_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn lug_Latn fuv_Latn swh_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn nya_Latn bem_Latn bem_Latn bem_Latn bem_Latn bem_Latn